Downloaded from YTS.MX
Official YIFY movies site: YTS.MX
(ประกาศรักครั้งสุดท้าย)
เที่ยวบินเออีเอ็น 759 จากอิสตันบูลลงจอดแล้ว
ผู้โดยสารรับกระเป๋าได้ ที่จุดรับกระเป๋าหมายเลขเก้า
เที่ยวบินเออีเอ็น 759 จากอิสตันบูลลงจอดแล้ว
ผู้โดยสารรับกระเป๋าได้ ที่จุดรับกระเป๋าหมายเลขเก้า
ที่จริงไม่มีใครอยู่หรอก แต่ไม่เป็นไร
ขอบคุณมากครับ
ผมรู้สึกแปลกๆ ตอนเห็นเธอครั้งแรก
เหมือนผมมึนไปเลย
แล้วเสียงในหัวผมก็พูดขึ้นว่า "เมห์เมต นี่แหละ
คนนี้ไงที่นายตามหาอยู่ ไม่ต้องไปหาที่ไหนแล้ว"
ถ้าเธอไม่ได้เข้ามาในชีวิตผม
ตอนนี้ผมคงไม่ได้อยู่ตรงจุดนี้
ขอโทษค่ะ
- ช่วยฉันหน่อยได้ไหมคะ - มีอะไรครับ
กระเป๋านี่เหมือนกันเป๊ะ แต่ใบนี้ไม่ใช่ของฉัน
- แน่ใจนะ คุณได้ดูหรือยัง - ค่ะ ฉัน…
- แล้วดูบนสายพานหมดแล้วเหรอ - ค่ะ
87-36 กระเป๋าลงสายพานหมดแล้วเหรอ
ยืนยัน ขนของลงมาหมดแล้ว
- ครับ มีแค่นี้แล้วครับ - หา แค่นี้เหรอ
- ขอโทษด้วย - ขอโทษครับ
- คุณหากระเป๋าอยู่เหรอ - ค่ะ
- ผมว่ามีคนเอาไปนะ - เห็นไหม นั่นไง
เราขนลงมาหมดแล้ว คุณต้องไปติดต่อแผนกของหายแล้วล่ะ
- ตรงนั้นครับ ไปตรงนั้นเลย - มีคนเอากระเป๋าฉันไปเหรอเนี่ย
คุณเป็นคนตุรเคียเหรอ
ถามโง่ๆ เนอะ คุณเพิ่ง… จู่ๆ ผมก็ได้ยินคุณพูดภาษาตุรเคียก็เลย…
ผมเห็นกระเป๋าคุณ
แต่พอดีผมอยู่กับรปภ.เลยไปเอามาไม่ได้
ไม่ใช่ความผิดคุณหรอกค่ะ
ถ้าฉันไม่มีกระเป๋า ฉันจบเห่แน่
ใจเย็นๆ ยังไงซะคนที่เอามันไป ก็ต้องรู้ว่ามันไม่ใช่ของเขา
คุณมีเบอร์โทรหรือที่อยู่ติดไว้ที่กระเป๋าไหม
โทรศัพท์กับกระเป๋าเงินฉันอยู่ในนั้น
ใบนี้มีป้ายติดไว้ไหม
มี
- แต่มันเลือนแล้ว - ขอผมดูหน่อยนะ
คริส…
คริสโตเฟอร์ ลูอิส
ขอบคุณมากนะคะ
ด้วยความยินดี เดี๋ยวก็หาเจอครับ ไม่ต้องห่วง
โทรติดแล้ว
- ขอบคุณที่โทรหาร้านกิฟท์ชอปดราก้อน - ฮัลโหล
ร้านกิฟท์ชอปดราก้อน
เป็นเครื่องตอบรับ "ร้านกิฟท์ชอปดราก้อน" แล้วก็พูดอะไรก็ไม่รู้ภาษาจีน ฟังไม่รู้เรื่อง
เป็นร้านในแมนฮัตตัน ใกล้ไชน่าทาวน์
แล้วฉันจะไปไชน่าทาวน์ยังไง
ที่จริงผมจะไปทางนั้นอยู่พอดี
ผมจะไปแถวๆ นั้นแหละ
- ผมไปส่งคุณก็ได้นะ - ไปไชน่าทาวน์น่ะเหรอ
หรือคุณแค่แสดงน้ำใจ
สำคัญด้วยเหรอ
ไม่ดีกว่า คุณนั่งเครื่องมาตั้งหลายชั่วโมง คงเหนื่อยแล้ว ขอบคุณค่ะ
- ฉันจะจัดการเอง - ผมไม่ถือหรอก
ผมจะพาคุณไปที่นั่น เราจะแก้ปัญหาด้วยกัน แล้วผมก็จะไปของผม ไม่มีปัญหา
ครั้งแรกที่ฉันเห็นเขา ฉันรู้สึกเหมือนรู้จักเขามานานแล้ว
คุณคงจะคิดว่า "นี่ฉันเข้าไปยุ่งกับอะไรเนี่ย"
ไม่ครับ ผมเองก็เคยเจอแบบนี้มาเหมือนกัน
รู้จักความรู้สึกที่แบบ "ต่อไปฉันจะมีเรื่องราวร่วมกับคนคนนี้" ไหม
ฉันรู้สึกแบบนั้นแหละ
ไปกันครับ
บางครั้งฉันก็สงสัยว่าชีวิตฉันจะเป็นยังไง
ถ้าวันนั้นฉันไม่ได้เจอเขา ไม่ได้ไปกับเขา
ผมจะขับไปไม่ถึงไชน่าทาวน์เป๊ะนะ ตรงนั้นเขาห้ามเข้า
โอเค
- ได้นะครับ - ได้
ที่นี่คุ้นๆ นะ เหมือนฉันเคยมาเลย
สงสัยจะเป็นเพราะหนัง ไม่รู้ตั้งกี่ร้อยเรื่องที่ฉันเคยดู
ใช่ พอดูเยอะๆ ก็มักจะเป็นแบบนี้
- ที่นี่แหละ - ที่นี่เหรอ
สวัสดี กระเป๋าใบนี้เป็นของคุณหรือเปล่าคะ
- อ๋อ ค่ะ - ขอโทษที
ใช่ กระเป๋าของสามีฉัน
โชคดีจริงๆ
ไม่ เดี๋ยว สามีคุณ เอากระเป๋าเธอไป เขาอยู่ไหน
พวกเขาพูดอะไรน่ะ
สวัสดี สามีคุณมีกระเป๋าเราอยู่
แบบว่าสีเดียวกันนี่
เขาเอาไปจากสนามบิน เขาอยู่ไหน คุณฟังเข้าใจไหม
แม่ต้องโทรหาพ่อ พวกเขาอยากได้กระเป๋าเขา
พ่อเธอ โทรหาพ่อเธอ
อืม โอเค ขอบใจนะ
โอเค ขอบคุณ
ฮัลโหล มีคนเอากระเป๋าคุณมาที่นี่
ตอนนี้คุณอยู่ไหนน่ะ
อือ ได้ ฉันจะบอกพวกเขาให้ บ๊ายบาย
โรงแรมมาร์แชลซิตี้
สามีฉันอยู่นั่น
- กระเป๋าคุณอยู่นั่น - โอเค
ทีนี้ไงต่อดีคะ
ทีนี้เราก็ไปที่โรงแรมนั้นกัน
- ไม่ละ คุณคงเหนื่อยแล้ว ไม่ต้องหรอก - ไร้สาระน่า อุตส่าห์มาถึงนี่แล้ว
ผมจะไม่ไป จนกว่าเราจะได้มันมา
แต่ผมรู้สึกหิวนิดๆ ไปหาอะไรกินกันก่อนไหม
ได้ค่ะ
- นี่ครับ - ขอบคุณ
- สวัสดี - สวัสดีค่ะ เพรทเซลหนึ่ง ฮอตดอกหนึ่งค่ะ
ฉันขอต๊ะไว้ก่อนนะ
เข้าใจแล้ว คุณหาวิธีท่องนิวยอร์กฟรีได้แล้วเนอะ
ขอโทษครับ
ใช่ ฉันถ่อมานิวยอร์กเพื่อต้มคนแปลกหน้า ให้เขาช่วยไล่ตามกระเป๋าฉันให้
คุณไม่ต้องต้มใครก็ได้
ต้องมีผู้ชายเป็นล้านเลยที่อยากเลี้ยงข้าวคุณ
นี่คือชมฉันใช่ไหม
ใครบอก ไม่ใช่
นี่คุณจีบฉันเหรอ
- ไม่ใช่แน่นอน ผมแต่งงานแล้ว - อ้อ ดี
- อย่าเข้าใจฉันผิดนะ ฉันเองก็แต่งงานแล้ว - งั้นก็ดีแล้ว
(โรงแรมมาร์แชลซิตี้)
ขอต้อนรับสู่โรงแรมมาร์แชลซิตี้
มีอะไรให้ช่วยคะ
สวัสดีค่ะ เรามาหาคุณจางน่ะค่ะ
เขาอยู่ไหมคะ หรือมีทิ้งกระเป๋าหน้าตาแบบนี้ไว้ไหมคะ
อ๋อ จาง เขาเพิ่งโทรมา
เขาบอกว่าเขาจะมาพรุ่งนี้เช้า เอากระเป๋าคุณมาด้วย
พรุ่งนี้เหรอ ไม่เอาน่า
โทรหาเขาอีกทีได้ไหมครับ เราต้องการกระเป๋าใบนั้นเดี๋ยวนี้
ต้องขอโทษด้วยค่ะ แต่ฉันไม่มีเบอร์เขา
โอเค งั้นคุณช่วยเก็บนี่ไว้ได้ไหมคะ
แต่ช่วยอย่าเพิ่งให้เขา ถ้าเขาไม่เอาของฉันมานะคะ
ได้เลยค่ะ
แล้วขอห้องพักสักห้องได้ไหมคะ
อ๋อ ต้องได้สิจ๊ะ
- คุณจะอยู่ที่นี่เหรอ - ฉันมีทางเลือกเหรอ
คุณแน่ใจนะ เราไปหาที่อื่นดูก็ได้นะ
ฉันจะให้ห้องที่โรแมนติกที่สุดกับคุณ
ห้องที่มาริลิน มอนโร กับอาเธอร์ มิลเลอร์เคยพัก
- ไม่จริงน่ะ - ขอหนังสือเดินทางด้วยค่ะ
นี่ค่ะ
จอห์น เลนน่อนเหรอ
เฮ้อ บุคคลตัวอย่างจริงๆ
ขอบคุณค่ะ
- ยินดีค่ะ - โอเค ขอบคุณครับ
ไม่เป็นไรค่ะ
ฉันควรปล่อยคุณไปแล้วทีนี้
- ขอบคุณมากนะ - ใช่ ได้เวลาบอกลาแล้ว
ใช่ ไปหาเพื่อนคุณเถอะ ฉันทำคุณเสียเวลามามากแล้ว
ไม่เลย ด้วยความยินดี ผมต่างหากต้องขอบคุณคุณ
โอเค เที่ยวนิวยอร์กให้สนุกนะคะ
เช่นกันครับ ขอให้โชคดีกับการสัมภาษณ์งานนะ
ขอบคุณ
- ยินดีที่ได้รู้จัก - เช่นกันค่ะ
ฉันขอเบอร์โทรคุณ…
ถ้าเกิดพรุ่งนี้เขาไม่เอากระเป๋ามาให้ล่ะ
ฉันก็ไม่รู้
คุณว่าเราควรทำไงคะ
- ขอโทษครับ - คะ
ผมขออีกห้องได้ไหมครับ
เยี่ยมเลย
ห้องของจอห์นสำหรับพ่อหนุ่มรูปหล่อ
ขอบคุณ
คุณแน่ใจนะ
ขอหนังสือเดินทางด้วยค่ะ
อุตส่าห์มาถึงนี่แล้ว ก็ต้องลองพักห้องที่จอห์น เลนน่อนเคยพักซะหน่อย
ขอบคุณค่ะ
ฉันชื่อโรสค่ะ
ว่าแต่ ฉันขอแนะนำอย่างยิ่ง ให้ลองบาร์แจ๊ซบนดาดฟ้าของเรานะคะ
- ใช่ - ขอบอกนะ มันดีที่สุดในบิ๊กแอปเปิลนี่เลย
โอเค ขอบคุณค่ะโรส
- ยินดีค่ะ - ขอบคุณ
ผมจะไปดื่มที่ดาดฟ้านะ ไหนๆ เธอก็แนะนำซะขนาดนี้แล้ว
อยากมาด้วยก็ได้นะครับ
ฉันว่าไม่ดีกว่าค่ะ
- ทำไมล่ะ - ฉันจะไปพักค่ะ
มีอะไรเหรอ
คือแบบนิวยอร์ก นั่งบนดาดฟ้า ดื่มด้วยกัน…
แล้วไง
อาจจะงานงอกอย่างแรงน่ะสิ
งานงอกคือยังไง เราก็แค่ดื่มด้วยกัน แค่นั้น
สมมติว่าฉันไปดื่มกับคุณ
เมียคุณจะว่ายังไง
หมายความว่าไง
ทำไมเมียผมจะต้องว่าอะไรด้วย
ไม่รู้สิ ต้องไหมล่ะ
ผมไม่รู้
ไม่
วางใจเถอะ ผมไม่มีนิสัยนอกใจเมีย ผมไม่มีวันทำ
กล้าพูดเนอะ
กล้าสิถ้าเรารู้จักตัวเองดี
ผมไม่มีเจตนาอื่นจริงๆ
ผมแค่จะขึ้นไปดื่มข้างบน ถ้าคุณอยากมาด้วยก็เชิญ
คุณไม่มี ฉันเข้าใจ แต่ถ้าเกิดฉันมีเจตนาอื่นล่ะ
สวัสดี
(ซาแมนธา)
(มาริลิน)
หวัดดีค่ะโรส ช่วยอะไรหน่อยได้ไหมคะ
มีร้านไหนที่ฉันพอจะไปซื้อเสื้อผ้าได้บ้างไหมคะ
แต่พรุ่งนี้พอได้กระเป๋ามาแล้ว ฉันถึงจะจ่ายได้นะคะ
- ไง รับอะไรดีครับ - หวัดดี ผมขอน้ำครับ
ขอโทษ คุณว่าไงนะ
- น้ำ แบบนี้ - อ๋อ น้ำ ได้สิ
ใช่ น้ำ
- ได้แล้วครับ - ไม่ โทษที ขอแบบขวดครับ
ขวดเหรอ อ๋อ ได้
- นี่เลยเพื่อน - ขอบคุณ
ด้วยความยินดี
- ขาร็อกดื่มน้ำเนี่ยนะ - ผมแค่ดื่มรอคุณ
ถ้ารู้ว่าคุณจะแต่งตัวจัดเต็มมา ผมก็คงจะตามด้วยแล้ว
คุณไปหามาจากไหนน่ะ
จากข้างล่าง เธอสุดยอดมาก
เธอเอาของที่คนลืมไว้มาขายที่ชั้นล่างด้วย
- คุณต้องไปดูว่าเธอมีอะไรมั่ง - เยี่ยม
คุณดูร่าเริงดีนะ
- พอได้ดื่มแล้วฉันจะยิ่งร่าเริง - ได้สิ
- สวัสดีค่ะ - สวัสดีครับ
- โอ้โฮ เหมือนดาราขาร็อกเลย - ขอบคุณมากค่ะ
- ผมคุณก็สวยมาก - ขอบคุณ รับอะไรดีครับ
มีอะไรแนะนำไหมคะ
- มีครับ มาร์การิต้าของเราเริดมาก - เยี่ยม ขอที่นึงค่ะ
โอเค เลือกได้ดีครับ คุณละครับ รับอะไรดี
- เบียร์ครับ - เบียร์ แบบดราฟท์หรือแบบขวด
- แบบขวด - แบบขวดนะ
- นี่ครับ - ขอบคุณนะเพื่อน
ด้วยความยินดี
แล้วคุณออกแบบอะไรเหรอ
ฉันเริ่มจากเครื่องประดับ ตอนนี้ฉันออกแบบ เครื่องประดับผมกับเครื่องประดับผมเจ้าสาว
ฉันร่วมมือกับแบรนด์ที่มิลาน จากนั้นก็ลอนดอน
- แล้วตอนนี้ก็ที่นี่ - คุณต้องเก่งมากเลยสิ
ผมไม่ค่อยรู้เรื่องพวกนี้ แต่ก็นะ
นี่ครับ
- เชิญ - ขอบคุณ
ดื่ม
ฉันเกิดรู้สึกอยากเรียกคุณว่า "ไรอัน"
ไรอันเหรอ
ได้สิ ก็ดี เหมาะเลย
จะให้ผมเรียกคุณว่าอะไรดี
ซาแมนธา
- ชนแก้ว ไรอัน - ชนแก้ว ซาแมนธา
ไรอัน เรามาตกลงกันดีไหม
เราจะอยู่เป็นเพื่อนกันจนถึงพรุ่งนี้ที่ฉันได้กระเป๋า
หลังจากนั้นเราจะไม่เจอกันอีก ไม่โทรหากัน ไม่แอบตาม
- ทำไมเราต้องทำแบบนั้น - จะได้สนุกได้เต็มที่ และสบายใจไง
ไม่อย่างนั้นก็จะมัวคิดนู่นนี่เต็มหัวไปหมด
คุณเป็นผู้หญิงที่น่าสนใจนะ
ขอโทษครับ
ไม่มีมือถือก็รู้สึกอิสระดีนะ
คุณน่าจะลองดู
ตกลง
- ยินดีที่ได้รู้จักค่ะ ไรอัน - ยินดีที่ได้รู้จัก
ซาแมนธา
เราคบกันมาสิบปี คุณล่ะ
เราคบกันมา…
ตั้งแต่เรียนมหาวิทยาลัย
- มีลูกไหม - ไม่มี
แต่ว่า…
ผมอยากมีลูก ผมอยากเป็นพ่อ
คุณล่ะมีไหม
ฉันยังไม่พร้อมน่ะ
แค่เลี้ยงตัวเองยังจะไม่ไหวเลย ลูกเนี่ยนะ ยังมีหลายอย่างที่ฉันอยากทำ
อืม
ถ้าสามีคุณเห็นด้วยก็ไม่เป็นไร
ฉันไม่รู้ว่าเขาเห็นด้วยไหม
พอเราคบกับใครไปนานๆ
เราจะบอกไม่ได้ว่าเป็นเพราะรักหรือเป็นนิสัย คุณเคยรู้สึกแบบนั้นไหม
ถ้าคุณพูดแบบนี้ คุณมีปัญหาแล้ว
ยังไงเหรอ
ถ้าคุณรักใครสักคนจริงๆ
คุณจะไม่สงสัยเรื่องพวกนี้
ความสัมพันธ์เป็นสิ่งที่ไม่ควรมีข้อสงสัย
ถ้าคุณถามผมนะ
ฉันไม่เห็นด้วย คุณไม่ควรเห็นมันเหมือนหมูในอวย
คุณไม่เคยเบื่อ ที่ต้องอยู่กับผู้หญิงคนเดิมมาหลายปีเหรอ
ไม่เลย
ไม่เอาน่า
คุณคงจะเบื่อแน่ๆ คุณถึงมานิวยอร์กคนเดียว
เพื่อให้เกิดความคิดสร้างสรรค์ ฉันต้องเลิกทำกิจวัตรแบบนั้น
ต้องไปสำรวจเมืองอื่น พบปะผู้คน…
และฉันว่า
ฉันรู้สึกว่ามันจำเป็นที่ต้องจำไว้ว่าฉันมีทางเลือก
แล้วทำไมคุณมาคนเดียวล่ะ
ผมมานี่เพื่อระบายอารมณ์
ผมคิดว่ามานี่แล้วน่าจะดี
- งั้นก็มาระบายอารมณ์กัน - ดี แด่การระบายอารมณ์
ดื่ม
ค่อยยังชั่วหน่อย
อือฮึ
ฉันว่าการซื่อสัตย์ต่อคู่ครองถูกให้ค่าสูงไป
- งั้นเหรอ - อืม
- คุณเคยนอกใจเมียคุณมั้ย - ไม่เคย
ไม่เอาน่า ไรอัน พูดออกมาเถอะ
คุณจะไม่ได้เจอฉันอีก คุณปลอดภัยแน่
- คุณยังไม่ตอบคำถามฉัน - ผมตอบแล้ว แต่คุณไม่รับฟัง
- ขอบคุณ - เชิญครับ
ถ้าผมอยากนอกใจ ผมคงไม่แต่งงานตั้งแต่แรก
ถ้าผมรู้สึกอยากจะนอกใจ ผมจะหย่าทันที
ถ้าคุณมีความสุข ถ้าคุณรักคู่ของคุณ และที่สำคัญที่สุด ถ้าคุณเคารพพวกเขา
การนอกใจเป็นอะไรที่ลืมได้เลย นั่นแหละ
อะไรอีก
ไม่มี
- หมายความว่าไง - คุณยังมีความคิดจำเจอะไรอีกบ้าง
"คนรักกันไม่นอกใจกัน คนนอกใจคือไม่รัก" พูดมาให้หมดเลย
- เราจะได้เริ่มคุยกันจริงๆ ซะที - ผมไม่เห็นจะต้องโกหกคุณ
ก็ใช่ไง ไม่เห็นจะต้องเครียดเลย
ใช่ ในทางทฤษฎี ไม่มีใครแต่งงานเพื่อจะนอกใจหรอก
แต่ก็มีบางครั้งที่เราเบื่อตัวเอง เบื่องาน
เบื่อที่ที่เราอยู่ เบื่อเสื้อผ้าที่ใส่…
ความสัมพันธ์ของเราไม่ดี เพราะเราหลอกตัวเอง
ถ้าเรามีอิสระในความสัมพันธ์ เราก็ไม่จำเป็นต้องนอกใจ
มันจะไม่รู้สึกเหมือนติดคุก
บางทีการที่ความสัมพันธ์ล้มเหลว ก็โทษที่การแต่งงานไม่ได้ทั้งหมด
คุณคิดว่าไง บางทีก็แค่เพราะโทษอย่างอื่นมันง่ายกว่า
โดยเฉพาะถ้าคุณไม่ได้รักคู่ของคุณอีกต่อไปแล้ว
แต่คุณไม่กล้าพอที่จะพูดออกมา
ชีวิตมันสั้นเกินกว่าจะอยู่กับ ความสัมพันธ์ที่ไร้ความรัก
คุณสูบด้วยเหรอ
บางครั้ง เฉพาะตอนดื่มน่ะ ที่จริงฉันเลิกแล้ว
เหรอ
ที่จริงไม่ควรเปิดบาร์บนนี้นะ ดูนี่สิ
จำหนังคืนวันอาทิตย์สมัยเรายังเด็กได้ไหม
มันชอบมีฉายทิวทัศน์ของนิวยอร์ก
มันเหมือนที่ฉันฝันไว้
บางทีเราอาจถูกแช่แข็งในกาลเวลา
และเธอคือคนเดียวที่ฉันเห็น
เธอ ฉันตามหาเธอมาทั้งชีวิต
ตอนนี้เธออยู่ตรงนี้แล้ว
โอ้โฮ
เสียงคุณเพราะมาก
เก่งมาก
ถ้าเกิดคุณอยากขึ้นเวทีร่วมกับเรา…
- ไม่ละ เรื่องนี้พวกคุณถนัดกว่า ขอบคุณ - โอเค
ไม่ว่ากัน
ฉันเคยดูหนังพวกนั้นในคืนวันอาทิตย์
แล้วก็จะได้เวลาเข้านอน ฉันก็จะเข้านอนและฝันถึงนิวยอร์ก
ฉันจะพูดว่า "พอฉันโตขึ้น ฉันจะไปที่นั่น" วิวนี้มันน่าตื่นตาตื่นใจมาก
ผมก็เคยคิดกับอิสตันบูลแบบคุณ "สักวันฉันจะไปที่นั่น ไปอยู่ที่นั่น"
วิวของช่องแคบบอสพอรัสดีกว่าเยอะ
ผมรักอิสตันบูล
คุณรักทั้งอิสตันบูลกับนิวยอร์กก็ได้นี่ ให้โอกาสนิวยอร์กหน่อยสิ
ผมให้แล้ว แต่จนถึงตอนนี้ ที่ผมพบเจอมีแต่กลิ่นฉี่ตามท้องถนน
- ผู้คนดูโดดเดี่ยว - ไม่เอาน่า ไรอัน
- กลิ่นกัญชาและคนเศร้า - มา ไปกันเถอะ
ไปกัน
แท็กซี่
ไปรถเมล์ดีกว่า
- รถเมล์เหรอ - ใช่ เร็วเข้า
คุณแน่ใจนะ
(เราจะช่วยให้คุณหย่าอย่างพอใจ)
นี่ๆ
- เปิดประตูให้หน่อยได้ไหมครับ - นี่ไม่ใช่แท็กซี่
- ผมต้องลงรถ - รอลงป้ายหน้า
- เดินแค่ห้านาทีไม่ตายหรอก - ป้ายหน้าอยู่ไหน
อ๊ะ ขอบคุณมาก
- เอากัญชาไหม เอ็กซ์ไหม - ไม่ๆ
- หาอะไรอยู่เหรอ - ขอเหอะน่า ฉันหิว
โว้ว เดี๋ยวก่อน เธอจะไม่ไปไหนทั้งนั้นที่รัก
เธอต้องไปกับเรา เดี๋ยวสิ อย่าหนี
อย่าหนีสิ
นี่ อย่ามาจับฉันนะ
อย่ามายุ่งกับฉัน จะทำอะไรน่ะ
- เอากระเป๋ามา - จะทำอะไรน่ะ
- ฉันไม่มีเงิน - เอามา
- เฮ้ย มีเรื่องไรวะเนี่ย - อย่ามายุ่งกับฉัน
- อย่ากลับมาอีกนะนังตัวดี ไม่ต้องเลยไอ้บ้า - อดได้เงินเลย
- ไม่ - ฉกลูกค้าไปเฉยเลย
- นี่ - คิดว่าตัวเองเป็นใครวะ
- ฉันแค่เดินเฉยๆ - มาป่วนธุรกิจฉันเหรอ
จะตบสาวๆ ของฉันเหรอ
- ฉันแค่เดินเฉยๆ - นายเธอคือใครฮึ
ขอโทษนะ คุณเห็นผู้หญิงใส่ชุดสีเงินไหม
- หาอะไรอยู่เหรอ - ใช่ ผู้หญิงใส่ชุดกระโปรงสีเงิน
- เธออยู่ตรงนั้น - ที่ไหน
ขอไฟแช็กหน่อยสิ
เฮ้ย! ไปซะ ปล่อยเธอนะ นี่!
- อย่าขยับนะโว้ย หุบปากซะ! - ได้ ใจเย็นนะ นายจะเอาอะไร
- แกเป็นใครวะ - ฉันเป็นสามีเธอ ปล่อยเธอเถอะ
- เป็นผัวเหรอ - ใช่ ฉันเป็นสามีเธอ ปล่อยเธอเถอะ
- ผัวเหรอ นังนี่น่ะเหรอ ตอแหล! - อย่ายุ่งกับเธอ
ตอแหล! แกต้องจ่ายมาซะดีๆ ไอ้เวร
- อยากได้เงินเหรอ - เออ
- ส่งกระเป๋าเงินมาเดี๋ยวนี้ - เย็นไว้
- เออ - โอเค ใจเย็นๆ นะ
มีเงินเหรอ ไอ้หนู
- อยู่ตรงนี้ อย่าขยับนะโว้ย - ได้ นี่!
ฉันจะให้เงินนาย
- ส่งกระเป๋าเงินมา - ได้
- อย่าขยับเด็ดขาด - แต่ปล่อยเธอไปเถอะ
- ปล่อยเธอเดี๋ยวนี้ - ผัวเฮงซวย
- เดี๋ยวนี้ - รีบไปให้พ้นเลยไป
- ผัวเรอะ งี่เง่า! - อย่าเสนอหน้ามาที่นี่อีกล่ะ
- มาๆ - ไสหัวไปให้พ้นเลย
พวกนี้ก็แค่อีหนู ไม่ใช่เมียหรอก ไอ้หนู
รีบไสหัวไปเลย เอาอีนังตัวดีของแกไป ไปซะ
- รอนี่ เดี๋ยวผมมา อยู่ตรงนี้แหละ - เรารีบไปกันเถอะนะ
เฮ้ย ไอ้เวร
- แกคิดจะทำอะไรฮะ - แกจะเอายังไง
- มาเลย ไอ้ชาติชั่ว - มาเลย
- มาสิ - เอาเลยสิ
ไอ้หนู ไง
มาเลย ไอ้สารเลว
หยุดนะ
เชี่ย!
- ห้ามแตะต้องผู้หญิงคนนี้อีก - แม่งเอ๊ย
แกจะไม่ทำร้ายผู้หญิงคนไหนอีก
รีบไปกันเถอะ
ไอ้ชาติชั่ว มีดแกไปไหนแล้วล่ะ
หือ ไอ้แมงดา
ลองทำอีกสิ ฉันจะทำให้หน้าแกเน่าเลย
เชื่อฉันเหอะ
- ไอ้ขี้นก ไอ้ชาติชั่ว ไปตายซะ - ไปกันเถอะ
- ไปซะ ไอ้เวร - ไปเลย
- ไป! - ไปซะ
- ไอ้ห่ะ - พ่อ เป็นอะไรหรือเปล่า
- อย่าปล่อยมือผมอีกนะ - คุณก็อย่าปล่อยเหมือนกัน
ฉันนึกว่าคุณไม่สูบบุหรี่ซะอีก
ว่าไงนะ นั่นของผมเหรอ
- มันอยู่ในกระเป๋าคุณ - กระเป๋าผมเหรอ
ไม่มีทาง
คุณนี่รู้จักแอบซ่อนของดีไว้ซะด้วยนะไรอัน
หา…
เอาอีกละ อย่างกับเมื่อกี้ยังไม่พอแน่ะ
คุณเรียกไอ้หมอนั่นว่า "ไอ้ขี้นก" ด้วยละ
"ขี้นก" เหรอ
จริงเหรอ ผมด่าเขาว่า "ไอ้ขี้นก" เหรอ
ขี้นก
ผู้หญิงพวกนั้นเซ็กซี่จริงๆ นะ
ทำไมพวกเขาถึงคิดว่าฉันเป็นคู่แข่งล่ะ
พวกเขาคงรู้สึกไม่ปลอดภัยเพราะคุณสวย
เอ่อ…
พวกเขาคงหงุดหงิดน่ะ
เพราะรู้สึกว่าถูกคุกคาม
ไม่แปลกที่พวกเขาจะแยกเขี้ยวใส่คุณ
เพราะว่า…
คือมันก็สมเหตุสมผล
โห คำชมรึเนี่ย
คุณเริ่มพูดเก่งแล้วนี่ ไรอัน เป็นเพราะอะดรีนาลีนหรือไอ้นี่
ก็ทั้งสองอย่างแหละ
เอาเป็นว่าเพราะทั้งคู่
ลงตัวกำลังดี
แล้วไงต่อ
กลับกันเลยไหม ตอนที่ยังครบสามสิบสองนี่
- กลับโรงแรมกันไหม - ไม่ละ
ไม่กลับโรงแรม ฉันไม่อยากจำคืนนี้ในแบบนี้
งั้นคุณอยากจำว่ายังไง
เราอยู่ในนิวยอร์กนะ
คนแปลกหน้าสองคนได้มาพบกัน ครั้งแรกและครั้งสุดท้าย
มาทำอะไรที่เราทำที่อิสตันบูลไม่ได้กันดีกว่า
ฟังฉันก่อน…
ก็ดีไม่ใช่เหรอ
- สวัสดี - หวัดดี
กิ่งทองใบหยกจริงๆ
เรามีจัดการแข่งขันเล็กๆ กัน
คุณไม่รู้จักการถึงจุดสุดยอดเหรอ คุณทำอะไรกับเขาเนี่ย
เขาไม่รู้จักมัน นี่เป็นการแข่งแกล้งถึงจุดสุดยอด
- ทางนั้นเหรอ - ทางนั้นค่ะ ใช่
คุณต้องดูแลเธอดีๆ นะ
พระเจ้า
- ให้ตายสิ - มาเถอะ
เย่! เอาเลย
ขอบคุณมากเลยนะ
- ฉันจะไปห้องน้ำ - โอเค
เอาล่ะ ผู้เข้าแข่งขันคนต่อไป
ขอเสียงปรบมือให้มีมี่ครับ
- ขอโทษ ขอเบียร์ให้ผมแก้วนึงสิ - โอเค ได้เลย
พระเจ้า
คืนนี้คึกคักจังแฮะ ไม่เคยเจอแบบนี้เลย
ไร้สาระชะมัด
และตอนนี้เรามีผู้เข้าแข่งขันในนาทีสุดท้าย
คุณจะดื่มอะไร
เธอเดินทางมาไกลจากตุรเคียเพื่อมาแข่งขัน
เชิญพบกับซาแมนธา
- คุณคงไม่ทำจริงใช่มั้ย - ไม่งั้นจะมานี่ทำไมล่ะ
- ไปกันเถอะ ผมนึกว่าเราแค่มาดู - คุณก็ดูไง
ให้ตายสิ
คุณนี่นะ
คุณนี่มัน…
- ผมไม่เข้าใจเลย - ไรอัน ทำไมทำหน้าแบบนั้น
- ไม่แสดงความยินดีเหรอ - ไม่เห็นมีอะไร
คุณก็แกล้งทำแบบนี้กับสามีคุณด้วยเหรอ
ใครบอกล่ะว่าฉันแกล้งทำ
มาเร็ว ราตรีนี้ยังอีกยาวไกล
- คุณชนะเหรอ - ใช่
- สุดยอด อยากโดดขึ้นมาไหม - เอาสิ มาถ่ายภาพแชมป์กัน
โอเค ต้องทำยังไง
โอเค ผมอยากเห็นคุณสะบัดผม
- อยากเห็นคุณส่งจูบ - โอเค
ชี้ไปที่กล้อง เร็วเข้า ใส่พลังหน่อย โอเคไหม
เอาละนะ
(แชมป์การแกล้งถึงจุดสุดยอด)
ฉันสนุกมากเลย ขอบคุณนะ
ราตรีสวัสดิ์
เซริน
เซริน เป็นอะไรไป
เกมจบแล้ว
เซริน
- เซริน - คุณครับ
สวัสดีครับ
คุณครับ กระเป๋าเดินทางภรรยาคุณมาแล้วครับ
หา โอเค เพื่อน โอเค
(เอด้า อาริคาน)
เอด้า สวัสดีครับ
หวัดดีเมห์เมต ขอโทษด้วยถ้าฉันโทรผิดเวลานะ
- เช้าไปรึเปล่า - เปล่า พูดเถอะ มีอะไรเหรอ
ฉันอยากโทรหาคุณตั้งแต่เมื่อวาน แต่คุณส่งข้อความมาว่าคุณยุ่ง
ช่างเถอะ ฉันแค่จะบอกคุณว่า กำหนดวันพิจารณาคดีแล้ว
เดือนหน้า วันที่ 20 ที่ชาก์ลายัน
สิบเอ็ดโมงครึ่ง
ฉันโทรบอกเมห์เมตไปแล้ว
เป็นความยินยอมพร้อมใจ เลยไม่ต้องใช้พยาน
แค่คุณสองคน คงจะแค่สิบถึงสิบห้านาที
โอเค ขอบคุณ
ครั้งแรกที่ฉันเห็นเขา ฉันรู้สึกเหมือนรู้จักเขามานานแล้ว
ต่อไปฉันจะมีเรื่องราวร่วมกับคนคนนี้ ฉันรู้สึกแบบนั้นแหละ
ผมตะลึงตอนที่ผมเห็นเธอ
มีบางอย่างในตัวผมดึงผมเข้าหาเธอ
ตอนนั้นเธอมีแฟนแล้วด้วยซ้ำ
แต่ผมไม่สน ผมขอให้เธอมากับผม
ฉันทิ้งแฟนไว้แล้วไปกับเขา ฉันไม่ได้คิดถึงใครหรืออะไรทั้งนั้น
ฉันไม่ฟังใครทั้งนั้น รวมถึงตัวฉันเองด้วย
คืนนั้นฉันไปกับเมห์เมต แล้วเราก็ไม่เคยแยกจากกันอีกเลย
บางครั้งฉันก็สงสัยว่าตอนนี้ฉันจะอยู่ที่ไหน
ชีวิตฉันจะเป็นยังไงถ้าวันนั้นฉันไม่ตอบตกลงเขา
บางครั้งผมก็สงสัย
ว่าผมจะเป็นใคร ถ้าเธอไม่ได้เข้ามาในชีวิตผม
ผมโชคดีมาก
ที่มีเธอ
ปีที่สามที่เราคบกัน มหาวิทยาลัยในนิวยอร์กตอบรับฉันเข้าเรียน
ไปเรียนออกแบบแฟชั่น ฉันอยากไปมาก
แต่อยู่กับเมห์เมตแล้วมันดีไปหมด
เธอไม่ได้ไป
เรารักกัน
เราอยู่ห่างกันไม่ได้แม้เพียงชั่วครู่
แล้วเธอจะไปทำไม แล้วผมจะปล่อยเธอไปได้ยังไง
แต่แล้ว…
พ่อฉันอยากเจอคุณ
- พ่อคุณเหรอ - ใช่
ฉันว่าพวกคุณต้องรักกันแน่
ฟังนะ พ่อหนุ่ม
เธอทิ้งอนาคตเธอเพื่อนาย
ชีวิตเธอจะเปลี่ยนไปอย่างมาก ถ้าเธอไปนิวยอร์ก แต่เธออยู่เพราะนาย
นายต้องเป็นผู้เป็นคนซะที
นายจะเล่นดนตรีไปอีกนานแค่ไหน
ไปหางานจริงๆ ทำซะ
เป็นผู้ชายที่คู่ควรกับเซรินซะ โอเคนะ
"เป็นผู้ชายที่คู่ควรกับเซริน"
เอาจริงๆ นะ
ผมรู้สึกว่าผมโคตรห่วยแตก
เป็นคุณจะรู้สึกยังไง
เราจัดงานแต่งเล็กๆ ที่ต่างประเทศ มีแต่พวกเพื่อนๆ ที่สนิทกัน
พ่อแม่ฉันมารู้ทีหลัง
เราแต่งงานกันแบบไม่คิดอะไร
แล้วผมก็ได้งาน
แต่งตัวใส่สูท ผูกไท
และแล้วเส้นทางสายดนตรีของผมก็จบลง
ทำได้แค่เล่นกับเพื่อนๆ สัก 40 ปีครั้งมั้ง
มันไม่เหมือนเดิม
ฉันได้งานทำ
เขาสนับสนุนฉันดีมาก อันนี้ต้องยกให้เขา
เขาได้งานประจำทำ
เราเริ่มต้นชีวิตใหม่ เรามีความสุขและตื่นเต้น
แหม…
ทุกอย่างมันวิเศษมาก
เรารักกันมาก เราอยากทำทุกอย่างด้วยกัน
เราคิดเผื่ออีกฝ่าย…
เวลาต้องตัดสินใจอะไรในชีวิต
เรากำหนดชีวิตของกันและกัน
ฉันว่าเพราะอย่างนั้นแหละ ตอนนี้เราถึงได้เป็นทุกข์
เราทั้งคู่พยายามจะสร้างเนื้อสร้างตัว
แต่เราก็ไม่ได้ละเลยกัน
ตอนแรกการแต่งงานก็ดี
เราไม่เหมือนคู่รักพวกนั้น ที่หมดเสน่หากันหลังแต่งงาน
- อย่าไปโดนตรงนี้ เอาแค่ด้านข้าง - ได้ งั้นฉันจะโกนตรงนี้นะ
แม่ผมเคยเลี้ยงให้ผมนอนหงายก็เลย…
คุณตั้งใจทำนี่
งั้นก็โกนให้หมดเลยไป
แล้วฉันก็เริ่มออกแบบสินค้าให้ยี่ห้อนึง
เหมือนฉันพยายามให้เป็นงั้นมากกว่า
เธอชอบเครียดเวลาทำงาน
เธอมีพื้นที่ของตัวเอง มีระเบียบในแบบของเธอ
ห้ามใครแตะต้อง
เมห์เมต…
อะไรเนี่ย
ฉันเพิ่งเข้าไปดูเว็บไซต์คุณ
ฉันเห็นบางรุ่น ที่เกือบจะเหมือนกับงานที่ฉันออกแบบไว้
คุณทราบเรื่องนี้หรือเปล่า
ทำไมไม่มีใครบอกฉันก่อน
มันเหมือนกันเป๊ะเลย คุณแค่เปลี่ยนสี
พวกเขาขโมยความคิดฉันไปและไล่ฉันออก
คุณไม่มีสิทธิ์ทำแบบนี้ แล้วฉันจะได้อะไร
บ้าที่สุด ไปตายเลยไป
พวกนั้นรู้อยู่แล้ว เยี่ยม
นั่นคือครั้งแรกที่ฉันเสียใจที่ไม่ไปเรียนที่นิวยอร์ก
ฉันส่งแบบของฉันไปให้บางที่ที่นิวยอร์ก
ฉันแค่อยากลองเสี่ยงดู
ฉันไม่ได้หวังอะไรมาก แต่แล้ว…
(เรียนคุณเซริน ยิลมาซ ขอบคุณที่สมัครงานกับสตูดิโอแฟชั่นวาร์แกรนด์)
เธอสมัครงานที่ไหนสักแห่งในนิวยอร์ก
เธอต้องเตรียมชุดคอลเลคชั่น ถ้าพวกเขาชอบ พวกเขาจะจ้างเธอ
เธอไม่ได้บอกผม ผมเลยไม่ได้บอกเธอว่าผมรู้
ฉันกลับมาแล้ว
กลับมาแล้วเหรอ
- เป็นไงบ้าง - ก็ดีที่รัก
เดี๋ยว เซโร
ผมรอให้เธอบอกผม แต่เธอก็ไม่พูด
ฉันกลัวเขาจะบอกว่าไม่
ถ้าเป็นอย่างนั้น ฉันก็คงไม่ไป เขาคงเกลี้ยกล่อมฉันสำเร็จ
ตอนนั้นผมมีสายเข้า
เราเริ่มโต้เถียงกัน ทะเลาะกัน
เธอเถียงผมคำไม่ตกฟาก ทำตัวดื้อรั้น
ไม่เห็นด้วยกับผมทุกเรื่อง
เซริน
หนึ่ง
สอง
อีกอันนึงตรงนี้ ใช่ แบบนั้นแหละ
ดีๆ พระเจ้า
- แน่ใจนะว่าไม่อยากเป็นนางแบบเอง - ไม่ล่ะ ขอบคุณ เธอสวยดีแล้ว
งั้นวันนี้คุณก็ยังได้เป็นนางแบบอยู่ เอาตามนี้แหละ
- ชอว์น - ว่าไง
- พร้อมไหม - โอเค พร้อม
ผมชอบโปรไฟล์คุณจัง
ทุกครั้งที่ฉันไปถ่ายภาพ เขาจะหึง แล้วเราก็จะเถียงกัน
- มองทางนี้หน่อย นั่นละ - ยิ้มหน่อย
- โทษที ฉันต้องรับสายนี้ - ตามสบาย
- ฮัลโหล - คุณอยู่ไหนน่ะ
ถ่ายงานอยู่
ยังถ่ายอยู่อีกเหรอ
ฉันถูกดึงตัวไว้ เราถ่ายคอลเลคชั่นฉันอยู่ มันออกมาดีเลย
เครื่องดนตรีผม… ตอนนี้ผมอยู่บ้าน ผมไม่อยากเชื่อเลย
ผมบอกคุณตั้งกี่ครั้งแล้ว ว่าอย่าเอาอะไรมาวางบนเครื่องดนตรีผม
ผมไม่ชอบใจมากๆ
คุณทำเหมือนไม่รู้ว่าผมไม่ชอบ…
- ฉันทำงานอยู่ ไว้คุยกันทีหลังนะ - นี่อะไร
แก้โฟกัสด้วย ชอว์น
- เหลือเชื่อเลย - อะไร
เซริน
ค่ะ เดี๋ยวไปค่ะ
- เหรอ - ค่ะ
- อิยีนะ - อิยี ค่ะๆ
แป๊บเดียวค่ะ
- ที่รัก ฉันต้องไปแล้ว - นั่นใครฮึ
- พวกทีมงานน่ะ - กองถ่ายหนังรึไง ทำไมถ่ายนานขนาดนี้
ใจเย็นๆ ให้ฉันถ่ายให้เสร็จก่อนนะ
- แล้วฉันจะกลับ แล้วค่อยคุยกัน - รึไม่ก็ไม่ต้องกลับ
- คุณทำเหมือนที่นี่คือโรงแรมอยู่แล้วนี่ - ฉันจะวางสายแล้วนะ
ฉันขอโทษจริงๆ
- แสงแบบนี้ดีกว่าเหรอ - เยี่ยมเลย
ต่อเลย
- ไม่มีเรื่องอะไรนะ - ค่ะๆ
ดูสิว่าใครมา
- อย่าทำแบบนั้นอีกนะ - ผมเป็นตัวอะไร
- อย่ารบกวนเวลาฉันทำงาน - ผมเป็นคนเฝ้าบ้านเหรอ
ผมเป็นตัวอะไรในบ้านนี้ ผมเป็นตัวอะไรสำหรับคุณ
นี่กี่โมงแล้ว คนเมื่อกี้คือใคร
คุณต้องการอะไรฮึ
- ฉันทำงานทั้งวัน คุณต้องการอะไร - ดื่มเหล้ามาเหรอ
- คุณ… - ฉันดื่มเหล้าเนี่ยนะ
- ที่ว่า "รึไม่ก็ไม่ต้องกลับ" แปลว่าอะไร - หมอนั่นเป็นใคร
ตอนนั้นคุณทำอะไรอยู่
ผมได้ยินเสียงเขาหัวเราะอยู่ในสาย
- จะให้เขาทำไง หาเรื่องทะเลาะกับคุณเหรอ - สนุกจังเนอะ
คุณโมโหที่คนมีความสุขเหรอ
คุณมีความสุขสนุกสนาน คุณจะมาทำไม ดูสิว่านี่กี่โมงกี่ยาม ที่นี่คือบ้านนะ
ผมคือใครในสายตาคุณฮึ
- สนุกบ้าบออะไร นี่บ้านฉันฉันจะกลับไม่ได้รึไง - แค่…
เมห์เมต…
เมห์เมต
(จานซู - ข้อความใหม่)
(สวัสดี ฉันกลับมาแล้ว สบายดีไหม)
(ดีจังที่ได้คุยกับคุณ)
(เมห์เมต คุณมีเวลาไหม ฉันอยากคุยกับคุณ)
(เมื่อวานอยากให้คุณอยู่ด้วยจัง)
(ปาร์ตี้วันศุกร์ อยากมาด้วยไหม)
(ชุดนี้เหมาะกับไปกินข้าวเรื่องงานไหม)
โห
ฉันรอฟังอยู่
ผมไม่อยากโดนกล่าวหาแบบนี้
เมื่อเดือนกว่าๆ ที่ผ่านมา เราไปแสดงที่คาดิเคย เอ่อ…
ใช่ ที่คาดิเคย
คุณก็ไป
แต่คุณกลับก่อน
ถ้าคุณอยู่ต่อ คุณก็ได้เจอผู้หญิงคนนี้แล้ว
ก็แค่นั้น วันนั้นเธอมา เราบังเอิญเจอกัน
ผมไม่ได้เจอเธอมานานแล้ว
- หืม - จริง
แล้วถ้าผมแอบไปทำอะไร ผมก็คงใส่รหัสล็อกไว้แล้วจริงไหม
ไม่มีรหัสล็อกก็คือไม่มีความลับ
- อยากตรวจดูเมื่อไหร่ก็เชิญ - ใช่ คุณไม่สนด้วยซ้ำ
ที่รัก ต้องให้ผมโทรหาผู้หญิงคนนี้ไหม คุณ…
- สบายใจจังนะ - ก็ผมไม่ได้ทำอะไร
หลังงานนั่นแล้วไงต่อ แล้วเธอก็ส่งรูปร่องอกพวกนี้มาให้คุณเนี่ยนะ
- อยากให้ผมพูดความจริงไหม - จบงานนั่นแล้วเกิดอะไรขึ้น
ไม่มี คุณคิดว่าไงล่ะ
เธอมา ฟังเพลง แล้วก็ไป
- เราแค่… - ขอเหอะ
- เราแค่โทรคุยกัน ดู… - หลังจบงานนั้นแล้วเกิดอะไรขึ้น
- ไม่มี ผมดื่มเหล้าผมจนหมด - แล้วทำไมเธอส่งข้อความหาคุณทุกเช้า
- ผมไปส่งเธอที่บ้าน เธอเมา - ไปส่งเธอที่บ้านเหรอ
- ใช่ - ดีมาก
- เรื่องนี้… - แล้วไง คุณไปส่งเธอถึงไหน
นี่ล้อเล่นหรือไง
คุณเห็นผมเขียนอะไรแย่ๆ ในนี้เหรอ
- มีคำพูดจีบกันรึอะไรไหม - ส่งเธอเสร็จแล้วคุณทำอะไร
ผมเป็นคนให้เธอส่งรูปร่องอกเธอมารึไง
- เธออาจจะรู้สึกสนใจ - งั้นทำไมเธอถึงส่งมาทุกเช้า
คุณเป็นสไตลิสต์ของเธอรึไง "ใส่ไปทำงานดีไหม" กับอีโมจิสามตัวทุกครั้ง
- เธอ… - เธอเมา แล้วคุณซั่มกันสามคนรึไง
ไม่ ผมจะพูดตรงๆ นะ
- ไม่มีเซ็กส์อะไรทั้งนั้น - พอกันที
คุณไม่สนใจผม ไม่ว่าใคร ก็ควรได้รับความเสน่หาบ้างเป็นครั้งคราว
และรู้สึกมีความสุขที่ได้รับ
ถอดแหวนออกทำไม
เมห์เมต ฉันคิดเรื่องนี้มาดีแล้ว
ระหว่างเราไม่มีรักแท้อีกแล้ว
เราไม่เหมาะกันอีกแล้ว
เรากำลังเหินห่างจากกัน ในชีวิตที่ไร้ความเสน่หาและน่าเบื่อ
มันยากที่จะยอมรับ
แต่มันเป็นแบบนั้น
การที่คุณคิดจะส่งข้อความหาผู้หญิงคนนี้ เป็นข้อพิสูจน์สิ่งที่ฉันพูด
เราอยู่แบบนี้ต่อไม่ได้
เราไม่ควรอยู่แบบนี้
คือฉันทำไม่ได้
ฉันขอโทษจริงๆ
ฉันเขียนจดหมายนี้
เพราะถ้าเราพยายามคุยกัน เราก็จะทะเลาะกันอีก
เราจะไม่ฟังหรือรับฟังกันและกัน
แก้ตัว กล่าวหา… ฉันไม่มีแรงจะทำ
ฉันไม่มีแรงจะใช้ชีวิตคู่ที่ไร้สุข เมห์เมต เราหย่ากันเถอะ
แค่นั้น สำหรับเธอมันง่ายๆ แค่นั้น
แค่เพราะผมส่งข้อความหาใครคนนึง
ถ้าคุณเซรินส่งข้อความหาคนที่เธอเคยคบด้วย
คุณจะรู้สึกยังไงคะ
ถ้าคุณเมห์เมตไปสมัครงานต่างประเทศ โดยไม่บอกคุณ
คุณจะรู้สึกยังไงคะ
ฉันขอถามอะไรพวกคุณหน่อย
กรุณาคิดให้ดีก่อนตอบนะคะ
ถ้าพวกคุณเพิ่งเจอกันวันนี้ พวกคุณจะยังตกหลุมรักกันอยู่ไหม
เราไม่ใช่เราคนเดิมแล้ว เราอาจจะไม่ชอบกันเลยก็ได้
ใช่ ใครจะไปรู้
ตอนนี้มันสำคัญด้วยเหรอ
เรากำลังรอวันพิจารณาคดีอยู่
การเข้าปรึกษาครั้งนี้ก็เป็นครั้งสุดท้าย
ก็ได้ค่ะ
ถ้างั้นในครั้งสุดท้ายนี่ ฉันก็มีข้อเสนอแนะสุดท้ายให้พวกคุณ
ผมจะเอาหนังสือเดินทางของคุณไปทำไม
หวัดดี
ไปสนามบินครับ
คุณจะไปสัมภาษณ์งานที่นิวยอร์กเมื่อไหร่คะ
เดือนหน้าค่ะ
เยี่ยมเลย
พวกคุณพอจะไปที่นั่นด้วยกันได้ไหมคะ
ฉันอยากให้พวกคุณทำเหมือนว่า พวกคุณเพิ่งรู้จักกันเป็นครั้งแรก
ผมแค่อยากช่วยคุณ
เราไปกันเลยมั้ย
นะ
- อาจจะงานงอกอย่างแรงน่ะสิ - หมายความว่ายังไง
- อย่าปล่อยมือผมอีกนะ - คุณก็อย่าปล่อยเหมือนกัน
ผมยังรักคุณมากนะ รู้ไหม
ผมคิดถึงเราจริงๆ
ฉันก็เหมือนกัน เรามาสนุกกันให้เต็มที่ก็พอ
น้ำเขียว
ใส่ขิง
ช่วยแก้อาการเมาค้างได้
- คุณชอบอะไรพวกนี้ - ขอบคุณ
เหล้ากับบุหรี่ทำผมจะตายให้ได้ ได้กระเป๋ามาแล้วเหหรอ
- ได้แล้ว - หืม
- มีอะไรหายไปไหม - ไม่มี
เยี่ยม
อร่อยจัง
- ชอบเหรอ - อือฮึ
ปรากฏว่าที่ปรึกษาชีวิตคู่พูดถูก
ที่ทำเมื่อวานดีต่อเราจริงๆ
ใช่ ฉันเห็นด้วย
เราหัวเราะกัน
เราสนุกสนานร่าเริงเหมือนเมื่อก่อน
แล้วเราก็คุยกัน เราไม่ได้คุยกันเยอะขนาดนี้มานานแล้ว
และเราไม่ได้ทะเลาะ
ไม่ได้ทะเลาะกันเอง ใช่
- ใช่ - มือคุณเจ็บไหม
ไม่เป็นไร
เมื่อวานฉันเห็นเมห์เมตคนเก่าในดวงตาคุณ เมห์เมตที่ต้องการฉัน
จำที่เธอพูดได้ไหม
หืม
"ถ้าพวกคุณมาเจอกันครั้งแรกอีกครั้ง พวกคุณจะตกหลุมรักกันไหม"
ผมจะรัก
ค่ะ ฉันจะตกหลุมรักผู้ชายคนที่ฉันเจอเมื่อวานแน่ๆ
แต่เราไม่ได้เพิ่งเจอกันเมื่อวาน
- หมายความว่ายังไง - หมายถึงทุกอย่างก็ยังเหมือนเดิม
สิ่งที่ทำให้เราต้องมาที่นี่ไม่ได้หายไปชั่วข้ามคืน
เมื่อคืนเป็นหนึ่งในค่ำคืนที่น่าจดจำที่สุดในชีวิตฉัน
แต่ฉันมั่นใจว่าพอเรากลับไป เราก็จะเริ่มทะเลาะกันอีก
เราจะทำลายชีวิตกันและกันอีก
ฉันไม่อยากเป็นผู้หญิงคนนั้น หน้าตาบูดบึ้ง ส่งเสียงตะคอกไม่เลิก
ฉันไม่ชอบตัวเองที่เป็นแบบนั้น
พยายามเป็นตัวเอง และเป็นเราในเวลาเดียวกัน…
- ฉันเองก็ให้ในสิ่งที่คุณต้องการไม่ได้ - ผมต้องการอะไรจากคุณ
- ผมเคยต้องการอะไรจากคุณเหรอ - คุณพูดเองเมื่อคืนนี้
- ว่าฉันไม่อยากมีลูก - โอเค
- ฉันมีลูกไม่ได้ - ผมไม่อยากอยู่ที่นี่ ไม่มีวันอยากอยู่
ก็ใช่ไง เราถึงต้องปล่อยกันและกันไปไง
- มีวิธีอื่นด้วยเหรอ - มีเพียบเลย
เมื่อวานก็บอกแล้วไง สิ่งสำคัญคือเราเลือกที่จะอยู่ด้วยกัน
แต่คุณกลับโยนเราทิ้งเพราะอยากอยู่ที่นี่มากกว่า
- คิดได้ยังไง - ฉันเป็นคนโยนเราทิ้งไปงั้นหรือ
เป็นความผิดฉันทั้งหมดงั้นสิ
คุณอยากหย่า ผมไม่ได้อยาก
- หมายถึงตอนนั้นผมไม่อยาก - คุณควรจะสนับสนุนฉัน
แทนที่จะพูดว่า "ผมสนับสนุนคุณ" คุณพูดว่า "อย่า ทำไปก็อายเขา"
ก็เพราะอย่างนี้ไง พอเป็นเรื่องงานคุณ ชีวิตจบสิ้น
ถ้าเป็นสิ่งที่ฉันฝันถึงมาทั้งชีวิต
ฉันเห็นแก่ตัว
งานผมเหรอ
ผมเองก็เลิกฝันเรื่องนั้นไปแล้ว
ผมเหนื่อยสายตัวแทบขาดเพื่อให้คุณมีความสุข
แต่คุณวางแผนจะย้ายไปอยู่ต่างประเทศ
นี่เลยเป็นข้ออ้างที่คุณนอกใจฉันงั้นสิ
ผมไม่ได้นอกใจ
คุณแค่หลอกตัวเองอยู่
เรารู้ว่าจะเกิดอะไรขึ้น ถ้าฉันไม่บังเอิญเห็นข้อความพวกนั้น
เซริน ผมไม่ได้นอกใจคุณ
การนอกใจไม่ใช่ผมเลย
คุณต่างหากที่มาคบกับผมทั้งที่คุณมีแฟน
ออกไป
ไปสิ
เรากำลังจะหย่ากัน
กำหนดวันไว้แล้ว รู้ใช่ไหม
นี่ไม่ใช่เรื่องเด็กเล่น
- เดี๋ยวฉันจะไปสัมภาษณ์ไม่ทัน - สัมภาษณ์งาน
งานของคุณสำคัญ เมืองเส็งเคร็งนี่ก็ด้วย
ทุกอย่างสำคัญกว่าผมหมด
แต่คุณบอกว่าคุณรักผม เมื่อวานคุณพูดแบบนั้น
ใช่ ฉันรักคุณ แต่ฉันไม่ต้องการแบบนี้ ไม่เข้าใจเหรอ
ก็ได้
งั้นผมก็ไม่ต้องการคนที่ไม่ต้องการผม
อ้าว คุณจะไปแล้วเหรอคะ
ใช่ ฉันเจอห้องที่อัปเปอร์เวสต์ไซด์แล้ว
- มันใกล้ที่ทำงานกว่าค่ะ - เดี๋ยว ฉันมีอะไรจะให้คุณ
จากเมห์เมต
ขอบคุณค่ะ
ยินดีที่ได้รู้จักคุณค่ะ
เซริน นี่เป็นครั้งแรกที่ผมเขียนจดหมาย
ผมไม่รู้ว่าผมจะทำได้ดีไหม แต่ผมจะพยายาม
คุณอาจคิดถูก
แบบนี้ผมอาจจะอธิบายตัวเองได้ดีกว่าพูดต่อหน้า
คุณพูดถูก
ผมอาจไม่สามารถเป็นคนดี ตามที่คุณต้องการหรือคู่ควรกับคุณ
ถ้าผมทำให้คุณรู้สึกไม่ได้ว่าผมสนับสนุนคุณ
ในทุกสิ่งที่คุณอยากทำหรือที่คุณฝัน
ผมก็ขอโทษ
ผมขอโทษจริงๆ
ถ้าผมทำให้คุณรู้สึกว่าผมไม่รักคุณแล้ว หรือไม่เข้าใจคุณเลยแม้สักวัน
ผมกลัวจะเสียคุณไปจนเสียคุณไปจริงๆ
ใช่ เราทั้งคู่ต่างมีความฝันตอนเจอกันครั้งแรก
พอเวลาผ่านไป เราก็ต้องละทิ้งพวกมันไปบ้าง
เราน่าจะทำได้ดีกว่าการโทษกันเองไหม
ผมไม่รู้
แต่สิ่งหนึ่งที่ผมรู้
คือแม้แต่คู่รักที่แก่เฒ่าไปด้วยกันก็ทะเลาะกัน
- เตรียมงานเสร็จแล้ว มาเถอะ - ได้ค่ะ ไปเดี๋ยวนี้แหละ
พวกเขาก็เคยเหนื่อยและเบื่อ
และอยากยอมแพ้
มีเพียงเหตุผลเดียวที่พวกเขายังไม่ยอมแพ้
คือความเชื่อมั่นว่าจะได้พบกันและกัน ในบ้านของพวกเขา
หลังทุกสิ่งและทุกคนจากไป
สิ่งที่ผมเรียกว่า "บ้าน"
แต่คุณเรียกว่า "ความรัก" หรือ "ความเสน่หา" แท้จริงคือความเชื่อนั้นไม่ใช่เหรอ
ผมอยากให้เรามีความเชื่อมั่นแบบนั้น
ผมอยากได้มากๆ
ผมอยากให้เราร่วมกันสู้กับทั้งโลกนี้ ตะโกนก้องว่า "เราคือหนึ่งเดียวกัน"
ผมหวังจริงๆ ว่าเราไม่ได้ยอมแพ้
เพราะผม…
ผมยังรักคุณมากเหลือเกิน
คุณยังมีตั๋วขากลับอยู่
ถ้าคุณเปลี่ยนใจ ผมจะอยู่บนเครื่องไปอิสตันบูลลำนั้น
หันหน้าไปทางขวานิดนึง เงยหน้าขึ้นนิด โอเค ดี
ฉันขอโทษจริงๆ ค่ะ
ทุกอย่างเรียบร้อยดีนะ
ค่ะ ทุกอย่างเรียบร้อยดี ฉันแค่…
- ฉันต้องไปแล้ว - รับอะไรหน่อยไหมคะจะได้รู้สึกสบายขึ้น
ไม่ค่ะ ขอบคุณสำหรับทุกอย่างค่ะ แต่ฉันต้องไปแล้ว
- เดี๋ยว… - ขอโทษค่ะทุกคน ขอโทษ
บาย
- ได้โปรด ขอร้องละค่ะ - ไม่
- ไม่ทันแล้วค่ะ - สามีฉันอยู่บนเครื่องบินลำนั้นค่ะ ขอร้องล่ะ
- โอเค ขอหนังสือเดินทางด้วยค่ะ - โอเค ขอบคุณค่ะ
ขอโทษค่ะ
- ฉันขอเข้าไป - จะไปไหนครับ ประตูปิดแล้ว
- สามีฉันอยู่บนเครื่องบิน ขอละนะคะ - เสียใจด้วยครับ
ผมขอโทษจริงๆ แต่คุณเข้าไปไม่ได้แล้วครับ
- คุณออกจากเครื่องบินแบบนี้ไม่ได้ - ผมไม่ไปแล้ว ผมเปลี่ยนใจแล้ว
- ขอโทษด้วย - คุณคะ
- ผมไม่บินแล้ว - คุณออกมาแบบนี้ไม่ได้
ฉันจะแจ้งตำรวจ
- เอาเลย ผมไม่บินแล้ว - เมห์เมต
- ขอโทษด้วย - ฉันต้องพาคุณไปส่ง
เรียกใครมาหน่อย
ฉันไม่อยากย้ายไปอยู่ประเทศอื่นโดยที่คุณไม่รู้
ฉันเข้าใจที่คุณโกรธ ขอโทษค่ะ
ได้งานแล้วเหรอ
ฉันจะไม่รับไว้
เราไม่หย่ากันได้ไหม
ขอโทษนะคะ แต่ฉันต้องพาคุณไปส่ง
ขอเวลาเราสักครู่ได้ไหม ฟังนะ…
เธอเป็นภรรยาผม และเธอจะไปกับผม
ถ้ายังขึ้นเครื่องได้อยู่นะ
ขอเวลาสักครู่นะคะ
เชิญครับ ขอบคุณมากๆ ครับ
ได้ไหม อนุญาตนะคะ โอเค
คุณคะ เธอขึ้นเครื่องได้ค่ะ
- เราจะให้ภรรยาคุณเข้ามา - ขอบคุณ
- หนังสือเดินทางครับ
มานี่เลย
ขอบคุณ บาย
เหลือเชื่อเลย นี่เรื่องตลกรึไง
บ้าที่สุด
กระเป๋าหาย
แบบว่า…
หายเฉยเลย
คำบรรยายโดย วราภรณ์ วราสภานนท์